Пичи Пурга ёрос

Пичи Пурга ёрос — лымшор Удмуртиысь ёрос. Площадез — . Центрез — Пичи Пурга черкогурт.

Пичи Пурга ёрослэн гожъёсыз герӟасько Можга, Ува, Завьял, Сарапул но Кияса ёросъёсын. Ёрос пыр бызё таӵе шуръёс: Яган, Кечол, Огырчи, Лудӟи, Постолка, Оӵ, Бобинка.

Пичи Пурга ёрос кылдытэмын Валтӥсь исполнительной комитетлэн Президиумезлэн постановлениезъя 1929-тӥ арын 15-тӥ июле. Ёросэ пыртэмын вал 12 сельсоветъёс, ваньзэ-ӧвӧлзэ — 168 гурт. Туннэ нуналлы Пичи Пурга районэ пыре 80 гурт.

Ёрослэн тӧроез 2016-тӥ арысен — Колодкина Светлана Ивановна.

 Калыкез 
Ёросын улӥсьёс пӧлысь тросэз (78,1 %) удмуртъёс, ӟучъёс — 17,8 %, бигеръёс — 2,4 %, поръёс — 0,5 %, мукет выжыысь калыкъёс — 1,2 %.

Ёросын улӥсез 33 сюрс 58 адями (2010-тӥ арын ортчем лыдъян-чотанъя).

 Территориослы люкиськон 
 Муниципал кылдытэтъёс 
Пичи Пурга ёрос люкиське 15 муниципал кылдытэтъёслы. Ваньзы луо гурт поселениос.
 №  Гурт поселение  Центрез  Улонинтыосызлэнлыдзы  Улӥсьёсыз (2017)  ПлощадезРеспулика Удмуртия. Общая площадь земель муниципального образования ,км2 1  Аксакшур гурт поселение  Аксакшур гурт  4  1085  65,49 2  Баграш-Бигра гурт поселение  Баграш-Бигра гурт  6  1467  35,00 3  Брангурт гурт поселение  Яган-Докъя черкогурт  5  2407  159,50 4  Вуж Мӧнья гурт поселение  Вуж Мӧнья гурт  5  2043  58,13 5  Иваново-Самарск гурт поселение  Улӥ Посьтол гурт  2  900  40,78 6  Ильинск гурт поселение  Уча черкогурт  5  1721  54,88 7  Кечол гурт поселение  Кечол черкогурт  6  2309  115,92 8  Норъя гурт поселение  Норъя черкогурт  5  1456  93,99 9  Пичи Пурга гурт поселение  Пичи Пурга черкогурт  5  8516  51,21 10  Посьтол гурт поселение  Миндэр гурт  6  1800  131,00 11  Пугачёво гурт поселение  Пугачёво черкогурт  1  2759  40,83 12  Улын Юри гурт поселение  Улын Юри гурт  3  1572  97,78 13  Уром гурт поселение  Уром черкогурт  18  2888  172,14 14  Эдэйгурт гурт поселение  Эдэйгурт  5  1202  82,42 15  Яган гурт поселение  Яган черкогурт  3  1536  24,11

 Гуртъёс 

Пичи Пурга ёросэ пыре 79 улон инты. Соос пӧлын 9 черкогурт, 63 гурт, 6 починка но 1 выселка.

 Гурт удыс 
Пичи Пурга ёросын ӟеч азинске гурт удыс. 4 сюрс 438 мурт пудо вордонын, ю нянь будэтонын ушъямон тырше. Ю нянь одӥг гектарысь 24,1 центнер басьто. 30 мурт пусъемын «Удмурт Республикаысь гурт удысын дано ужась» нимен. Тужгес но азьмынӥсь гурт хозяйствоос: «1-тӥ Май», «Родина», «Молния», «Юж-Пурга», «Надежда».

 Социальной удыс но культура 
Ёросын ужа 39 школа, пиналъёслы визь-нод сётэ 996 дышетӥсь: со пӧлысь 96 процентэз вылӥ образованиен. Пичи Пургаын 33 нылпи сад. Пичи Пурга калык кемалась данэ потэмын киужъёсыныз. Вуж Мӧнья гуртын ушъямон ужа Киужъёсъя юрт (кивалтӥсез Николай Тарасов). Отын дасям арбериос быдэс дуннее вӧлмизы ини. Пичипургаос туж ярато кырӟаны-вераны. Ёросын 32 пала культурая юрт. Дуннеысь пӧртэм кунъёсы вӧлмиз ини Пичи Пурга ёросысь кык ансамбльёслэн данзы: «Зарни шеп» (кивалтӥсез Феодосья Тубылова) но «Арганчи» (кивалтӥсез Екатерина Антонова). Нош «Брангуртысь песянайёс» паймытӥзы быдэс дуннеез: Пичи Пурга ёросысь Брангуртысь песянайёс пыриськизы «Евровидение-2012» ӵошатсконэ, потӥзы кыкетӥ интые. Пичи Пурга ёросын вордскемын 20-лэсь уно писательёс: Самсонов вынъёс, Анатолий Перевозчиков, Владимир Возняков, Любовь Тихонова но мукетъёсыз.

 Транспорт 
Пичи Пурга ёрослы удалтӥз транспорт удыс ласянь: со пыр ортчо Кузон—Огырчи—Екатеринбург, Иж—Огырчи чугун сюресъёс, озьы ик Р320 (Иж—Можга—Алабго) федерал автомобиль сюрес.

 Валэктонъёс 

 Чӧлсконъёс 
 Пичи Пурга ёрос Кун Кенешлэн сайтаз 
 Пичи Пурга ёросысь муниципальной образованиос 
 Удмуртиысь ёросъёс 

Категория:Удмуртиысь ёросъёс